CELEX: C2006/294/109
Language: fi
Date: 2006-12-02 00:00:00
Title: Asia T-262/06 P: Valitus, jonka Euroopan yhteisöjen komissio on tehnyt 18.9.2006 virkamiestuomioistuimen asiassa F-18/05, D v. komissio, 12.7.2006 antamasta tuomiosta

2.12.2006   
            
            
               FI
            
            
               Euroopan unionin virallinen lehti
            
            
               C 294/53
            
         Valitus, jonka Euroopan yhteisöjen komissio on tehnyt 18.9.2006 virkamiestuomioistuimen asiassa F-18/05, D v. komissio, 12.7.2006 antamasta tuomiosta
   (Asia T-262/06 P)
   (2006/C 294/109)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio
   
      Muu osapuoli: D
   Valittajan vaatimukset
   
               —
            
            
               virkamiestuomioistuimen asiassa F-18/05, D vastaan komissio, 12.7.12006 antama tuomio on kumottava
            
         
               —
            
            
               asia on palautettava virkamiestuomioistuimeen, jotta tämä ratkaisee muut kanneperusteet
            
         
               —
            
            
               valituksesta aiheutuneista oikeudenkäyntikuluista on määrättävä lain mukaisesti tai toissijaisesti jätettävä oikeudenkäyntikulujen arvioiminen virkamiestuomioistuimen ratkaistavaksi.
            
         Oikeudelliset perusteet ja pääasialliset perustelut
   Virkamiestuomioistuin kumosi 12.7.2006 antamallaan tuomiolla, jonka kumoamista nyt vaaditaan, komission 4.5.2004 tekemän päätöksen, jolla hylättiin vaatimus kantajan sairauden ammatillisen alkuperän tunnustamisesta, ja velvoitti komission korvaamaan oikeudenkäyntikulut kokonaisuudessaan.
   Mainitun tuomion kumoamisvaatimuksensa tueksi komissio vetoaa valitusperusteeseen, joka perustuu yhteisön oikeuden ja erityisesti virkamiestuomioistuimen työjärjestyksen 48 artiklan 2 kohdan rikkomiseen, koska mainittu tuomioistuin katsoi, että tutkittavaksi voidaan ottaa oikeusvoiman loukkaamiseen perustuva väite, jonka kantaja komission mukaan esitti ensimmäistä kertaa ensimmäisessä oikeusasteessa esittämässään vastauksessa. Komissio väittää lisäksi, että virkamiestuomioistuin on tehnyt oikeudellisen virheen ja/tai tulkinnut virheellisesti osapuolten ja erityisesti komission itsensä esittämiä oikeudellisia seikkoja. Asiakysymystä koskevien argumenttien arvioinnin osalta komissio katsoo, että virkamiestuomioistuin on loukannut yhteisön oikeutta ja erityisesti Euroopan yhteisöjen virkamiesten henkilöstösääntöjen 73 artiklaa ja siihen liittyviä sääntöjä, tulkinnut virheellisesti asiassa T-376/02 (1) annetun tuomion soveltamisalaa ja loukannut perusteluvelvollisuutta. Komissio väittää myös, että virkamiestuomioistuin on loukannut oikeusvarmuuden periaatetta.
   
      (1)  Yhteisöjen ensimmäisen oikeusasteen tuomioistuimen 23.11.2004 antama tuomio asiassa O v. komissio (Kok.H. 2004, s. I-A-349 ja II-1595